EkBass/fiwiki-20250220-pages-articles huggingface dataset:
Olli Fredrik Eronen

Olof (Olli) Fredrik Eronen (18. huhtikuuta 1836 Rantasalmi – 15. heinäkuuta 1910 Rantasalmi)Kuolinilmoitus, Maanviljelijä, entinen säätyvaltiopäivämies Olof Fredrik Eronen, Helsingin Sanomat, 1910, No 166, sivu 1, julkaistu 23.7.1910Rantasalmen seurakunnasta. Savolainen, 23.7.1910, no. 80, s. 1. oli suomalainen maanviljelijä ja valtiopäivämies. Eronen, joka oli Rantasalmella aktiivinen kunnallismies, edusti Rantasalmen tuomiokuntaa talonpoikaissäädyssä valtiopäivillä 1882. Hän oli suostunta- ja yleisen valitusvaliokunnan varajäsen ja teki valtiopäivillä anomuksen suomenkielisen oppikoulun perustamisesta Savonlinnaan. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1836 syntyneet Luokka:Vuonna 1910 kuolleet
Galaksin Vartijat

Galaksin Vartijat on Marvel-kustantamon sarjakuvissa nimitys kolmelle eri supersankariryhmälle. * Galaksin Vartijat (vuoden 1969 ryhmä), alkuperäinen ryhmä, joka koostuu 31. vuosisadan vaihtoehtoisesta tulevaisuudesta tulleista henkilöistä. * Galaksin Vartijat (vuoden 2008 ryhmä), ryhmän moderni versio, joka perustettiin sarjakuvatarinan Annihilation: Conquest tapahtumien myötä. * Galaksin Vartijat (Uusi Vartio), ryhmä, johon kuuluvat Kitty Pryde, Möykky, Drax, Venom, Rocket, Groot sekä myöhemmin myös Tähtilordi ja Gamora *
INS Brahmaputra (1958)

INS Brahmaputra (ex -HMS Panther) oli Intian laivaston Leopard-luokan fregatti. == Valmistus == Alus tilattiin John Brown and Companyltä, missä köli laskettiin 20. lokakuuta 1955 nimellä HMS Panther. Alus laskettiin vesille 15. maaliskuuta 1957 ja valmistui 31. maaliskuuta 1958.Boniface 2006 s. 176 == Palvelus == Loppu kesästä vuonna 1958 alus lähti Intiaan pysähtyen matkalla Gibraltarilla, Maltalla ja Port Saidissa ennen Suezin kanavaa. Aluksen kotisatamaksi oli määrätty Bombay. Alus osallistui 1960- ja 1970-luvut sisaralustensa kanssa rajakahakoihin sekä sotaan Pakistania vastaan. Vuonna 1978 alus siirrettiin modernisoitavaksi, jolloin takakannen tykkitorni poistettiin rakennettaessa koululaivan vaatimia luokkatiloja. Palvelukseen palattuaan alus jatkoi sisaralustensa kanssa koululaivana 16. fregattilaivueessa. Alus poistettiin palveluksesta 1986 ja romutettiin pian sen jälkeen. ==Lähteet== * * === Viitteet === Luokka:Intian laivaston sotalaivat Luokka:Leopard-luokan fregatit Luokka:John Brownin valmistamat alukset
Frances (täsmennyssivu)

Frances voi tarkoittaa ainakin seuraavia: *Frances, naisen etunimi *Frances, yhdysvaltalainen elokuva vuodelta 1982 *Frances the Mute, The Mars Volta -yhtyeen albumi vuodelta 2005 *Fort Frances, kaupunki Kanadassa *Hurrikaani Frances, vuoden 2004 trooppinen hirmumyrsky
Antony Blinken

Antony John Blinken (s. 16. huhtikuuta 1962) on yhdysvaltalainen demokraattipuoluetta edustava virkamies ja poliitikko, joka toimi Yhdysvaltain ulkoministerinä Joe Bidenin hallituksessa 2021–2025. Blinken aloitti ulkoministeriössä jo Bill Clintonin kaudella, ja toimi Barack Obaman kaudella apulaisulkoministerinä ja Bidenin turvallisuuspoliittisena neuvonantajana tämän ollessa varapresidentti. Blinken syntyi juutalaiseen perheeseen New Yorkissa. Hänen vanhempansa olivat Judith ja Donald Blinken. Hän kävi korkeatasoista Dalton Schoolia New York Cityssa, kunnes muutti Pariisiin 1971. Äidin uusi mies oli lakimies ja holokaustista selvinnyt Samuel Pisar.https://www.jewishvirtuallibrary.org/tony-blinken Blinken on koulutukseltaan juristi, ja toiminut asianajajana New Yorkissa. 1970-luvulla hän asui Pariisissa ja kävi ranskalais-englantilaista koulua (EABJM), joten hänen ranskan kielen taitonsa on moitteeton. Blinken arvostaa kansainvälistä yhteistyötä. Apulaisulkoministerinä hän osallistui diplomaattiseen työhön ISISin kaatamiseksi ja kansainvälisen pakolaiskriisin parissa. == Lähteet == == Aiheesta muualla == Luokka:Joe Bidenin hallituksen jäsenet Luokka:Yhdysvaltain ulkoministerit Luokka:Yhdysvaltalaiset demokraattipoliitikot Luokka:Yhdysvaltalaiset juristit Luokka:Vuonna 1962 syntyneet Luokka:Elävät henkilöt
Juho Heikki Filppula

Juho Heikki (Johan Henrik) Filppula (14. lokakuuta 1843 Tyrvää – 30. maaliskuuta 1919 Alastaro)Geni: Johan Henrik Henriksson Filppula Viitattu 24.1.2021. oli suomalainen maanviljelijä ja valtiopäivämies. Filppulan vanhemmat olivat Heikki Heikinpoika Vanhakylä ja Valpuri Juhontytär Rosila ja puoliso Eva Stina Filppula. Filppula muutti jo nuorena Tyrväältä Alastarolle, missä hänestä tuli Filppulan talon isäntä. Hän oli kirkonisäntä ja osallistui Alastaron kunnalliselämään. Filppula oli talonpoikaissäädyssä Loimaan tuomiokunnan edustaja valtiopäivillä 1891. Hän oli pankkivaliokunnan varajäsen ja osallistui muun muassa mallasjuomien valmistusta ja myyntiä koskevaan esitykseen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1843 syntyneet Luokka:Vuonna 1919 kuolleet
Matvei Gorškov

Matvei Lvovitš Gorškov (, 1879 Simbirskin kuvernementti – ?) oli Suomessa toiminut venäläinen kirjanpainaja ja menševikki. Hänen salanimiään olivat Gorin ja Ostrikov. Matvei Gorškov syntyi köyhään talonpoikaisperheeseen. Vanhempien muutettua Samaraan hän meni oppilaaksi kirjapainoon. Gorškov kuului kirjaltajien yhdistykseen, liittyi vuonna 1898 sosiaalidemokraatteihin ja johti lakkoliikkeitä Samarassa. Vuonna 1905 hänet valittiin Venäjän kirjaltajaliiton perustamistoimikunnan ja Pietarin työläisneuvoston jäseneksi. Gorškov julkaisi Pietarin työläisneuvoston Izvestijaa ja Rabotši golos -lehteä, kunnes hänet pidätettiin joulukuussa 1905. Päästyään vapaaksi helmikuussa 1906 hän julkaisi Rabotšaja žizn -lehteä, joka suljettiin pian yhdessä kirjapainon kanssa. Saman vuoden huhtikuussa Gorškov perusti Rabotšeje slovo -lehden, josta ilmestyi 34 numeroa. Vuonna 1907 hän julkaisi pilalehtiä Balda ja Topor. Gorškov osallistui Helsingissä järjestettyyn Venäjän kirjaltajaliiton kokoukseen huhtikuussa 1907. Saman vuoden syyskuussa hän muutti Helsinkiin Finljandskaja gazetan latojaksi. Gorškov pidätettiin maaliskuussa 1908 ja vietiin Pietariin, mutta vapautettiin saman vuoden joulukuussa. Vuonna 1913 hän perusti Helsinkiin kirjansitomon ja venäläisen kirjapainon. Helsingissä asuessaan Gorškov kuului Suomen Sosialidemokraattisen Puolueen venäläiseen osastoon, mutta luopui aktiivitoiminnasta vuonna 1912. Hän toimi myös kulttuurijärjestö Nadeždassa ja meni naimisiin vuonna 1910. Gorškov kutsuttiin armeijaan huhtikuussa 1915. Hänet valittiin Helsingin sotilasneuvoston jäseneksi maaliskuussa 1917. Menševikkejä edustanut Gorškov kuului sotilasneuvoston lehden Izvestijan toimituskuntaan ja toimi käytännössä sen päätoimittajana. Hänen kirjapainonsa siirtyi toukokuussa 1917 sosialistivallankumouksellisten omistukseen. Gorškov erosi Izvestijan päätoimittajan tehtävästä lokakuussa 1917, minkä seurauksena lehden suhtautuminen Suomeen muuttui Työmiehen mukaan myönteisemmäksi. Gorškov oli Venäjän perustuslakia säätävän kansalliskokouksen ehdokkaana Venäjän sosiaalidemokraattisen työväenpuolueen yhteislistalla Pietarissa. Hänen myöhempiä vaihteitaan ei tunneta. ==Lähteet== Luokka:Kirjanpainajat Luokka:Menševikit Luokka:Suomen venäläiset Luokka:Vuonna 1879 syntyneet Luokka:Kuolinvuosi tuntematon
John Flygare

John Flygare (29. syyskuuta 1846 Mustasaari – 12. helmikuuta 1913 Mustasaari)Find a Grave: John Flygare Viitattu 24.1.2021. oli suomalainen maanviljelijä ja valtiopäivämies. Flygare oli talollinen ja kunnallislautakunnan esimies Mustasaaresta. Hän oli talonpoikaissäädyssä Korsholman tuomiokunnan edustaja valtiopäivillä 1897, 1899 ja 1900. Flygare teki valtiopäivillä useita esityksiä ja oli 1899 ja 1900 valitsijamiesten varamies. Jälkimmäisillä valtiopäivillä hän oli myös suostuntavaliokunnan jäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1846 syntyneet Luokka:Vuonna 1913 kuolleet
Bariumfluoridi

Bariumfluoridi (BaF2) on barium- ja fluoridi-ionien muodostama epäorgaaninen ioniyhdiste. Yhdistettä voidaan käyttää erikoislasien valmistamiseen, tuikeilmaisimissa ja hitsauksessa. ==Ominaisuudet, valmistus ja käyttö== Huoneenlämpötilassa bariumfluoridi on väritöntä tai valkoista kiteistä ainetta. Yhdisteen alkeiskoppi on kuutiollinen ja rakenne muistuttaa kalsiumfluoridin rakennetta. Yhdiste liukenee vain hieman veteen, mutta liukenee happoihin. Luonnossa bariumfluoridia tavataan frankdicksoniittimineraalissa. Bariumfluoridia valmistetaan bariumasetaatin ja vetyfluoridin välisellä reaktiolla ja kiteyttämällä bariumfluoridi liuoksesta. Sitä voidaan myös valmistaa neutraloimalla muita emäksisiä bariumyhdisteitä kuten bariumoksidia, -hydroksidia tai -karbonaattia vetyfluoridilla. :(CH3COO)2Ba + 2 HF → BaF2 \+ 2 CH3COOH Yhdiste läpäisee hyvin infrapunasäteilyä, minkä vuoksi sitä käytetään infrapunalaitteissa ja siitä myös valmistetaan infrapunasäteilyä läpäiseviä fluorifosfaati- ja fluorizirkonaattilaseja. Bariumfluoridia käytetään myös tuikeilmaisimissa röntgen- ja gammasäteilyn sekä α- ja β-hiukkasten havaitsemiseen. Yhdisteellä on myös käyttöä juoksutteena hitsauksessa. Yhdistettä käytetään myös emalien valmistuksessa ja keramiikan värjäykseen. ==Lähteet== Luokka:Bariumyhdisteet Luokka:Fluoridit
Elizabeth Jane Gardner

Elizabeth Jane Gardner (4. lokakuuta 1837 Exeter – 28. tammikuuta 1922 Pariisi) oli yhdysvaltalainen akateemista koulukuntaa edustanut taidemaalari. Suurimman osan elämästään Gardner asui Ranskassa ja tuli tunnetuksi William- Adolphe Bouguereaun vaimona. https://nmwa.org/art/artists/elizabeth-jane- gardner-bouguereau/ Gardner muutti Pariisiin vuonna 1864 opiskelemaan taidetta, vaikka Ranskan taideakatemia ei tuolloin hyväksynytkään naisia oppilaikseen. Tarjolla oli kuitenkin yksityisiä ateljeita ja oppilaitoksia, jotka ottivat myös naisia oppilaikseen. Tätä ennen hän oli saanut alkeisopetusta Yhdysvalloissa. https://web.archive.org/web/20061222001146/http://fineoldart.com/browse_by_essay.html?essay=166 Gardner tuli tunnetuksi taitavana taidemaalarina ja yhdessä Mary Cassattin oli ensimmäinen yhdysvaltalainen nainen, jonka teoksia esitettiin Pariisin Salongissa ja hänelle myönnettiin maalauksestaan kultamitali vuonna 1877. Gardnerin ateljeesta muodostui suosittu vierailukohde Pariisissa vierailleille yhdysvaltalaisille. Bouguereaun ateljeeseen Gardner pääsi opiskelemaan 1870-luvun loppupuolella. Vuoden 1879 paikkeilla heidän välilleen syntyi rakkaussuhde. Avioliiton he solmivat kuitenkin vasta vuonna 1896, Bouguereaun äidin kuoltua. Bouguereaun äiti oli vastustanut kiivaasti poikansa suhdetta yhdysvaltalaiseen naiseen. http://www.theartstory.org/artist/bouguereau- william-adolphe/life-and-legacy/ Gardnerin taide on tyyliltään ja aiheiltaan hyvin paljon miehensä taiteen kaltaista. Hän oli itse sanonut olevansa mieluummin miehensä taiteen paras imitoija kuin ei kukaan. Gardner oli hyvin kunnianhimoinen ja hän on ollut teknisesti erittäin taitava. Taiteellista toimintaansa hän jatkoi korkeaan ikään asti, kunnes reuma vei häneltä työkyvyn. == Teoksia == File:Elizabeth Jane Gardner - La Confidence (1880).jpg| Elizbeth Jane Gardner: La Confidence vuodelta 1880. File:David the Shepherd, Elizabeth Jane Gardner.jpg| David paimenena == Lähteet == == Aiheesta muualla == * http://www.journals.uchicago.edu/doi/abs/10.1086/aaa.24.2.1557220?journalCode=aaa Luokka:Yhdysvaltalaiset taidemaalarit Luokka:Vuonna 1837 syntyneet Luokka:Vuonna 1922 kuolleet
João Cabral de Melo Neto

João Cabral de Melo Neto (1920 Recife, Brasilia – 1999 Rio de Janeiro, BrasiliaJoão Cabral de Melo Neto, Enciclopédia Itaú Cultural, viitattu 24.1.2021 ) oli brasilialainen runoilija, diplomaatti, kirjailija ja yliopistossa luennoitsija. Hän oli aikansa keskeisiä runoilijoita ja toisinajattelijoita. Hän vietti lapsuutensa Koillis-Brasiliassa sokeriruokoviljelmillä ja hyödyntää tuotannossaan seudun kertomarunoperinnettä. Cabralin maineen vakiinnutti kokoelma Pedra de Sonho (1941). Hän muutti sen ilmestyttyä Rio de Janeiroon, ja avusti avantgardistista Orfeu-kulttuurijulkaisua. Hän perusti kirjapainon. ==Suomennetut runot== Touko Sauhun suomentamia Cabralin runoja on julkaistu Tuli & Savu -lehdessä (2006: 4, s. 28)João Cabral de Melo Neto, Lahden kaupunginkirjaston runotietokanta, päivitetty 28.1.2022, viitattu 24.2.2022 * Kirjamessuille * Marianne Mooren apokryfiset epäilykset * Mitä taiteilija ei tunnusta ==Lähteet== ==Aiheesta muualla== Luokka:Brasilialaiset runoilijat Luokka:Brasilialaiset diplomaatit Luokka:Vuonna 1920 syntyneet Luokka:Vuonna 1999 kuolleet
Gianfranco Lombardi

Gianfranco ”Franco” Lombardi (20. maaliskuuta 1941 Livorno – 22. tammikuuta 2021 Cocquio-Trevisago) oli italialainen koripalloilija ja koripallovalmentaja. Hän voitti Virtus Bolognassa pelatessaan kahdesti Italian pääsarjan korikuninkuuden. Italian maajoukkueessa Lombardi pelasi kolmissa kesäolympialaisissa, kaksissa MM- ja kaksissa EM-kilpailuissa. == Elämä ja urheilu-ura == Lombardi kuului vuosikymmenen ajan Italian miesten maajoukkueen vakiopelaajiin. Hän kuului Italian kokoonpanoon muun muassa kesäolympialaisissa Roomassa 1960 (Italia neljäs), Tokiossa 1964 (viides) ja Méxicossa 1968 (kahdeksas), vuosien 1963 ja 1967 MM-kilpailuissa sekä vuosien 1959 ja 1965 EM-kilpailuissa. Välimeren kisoista Lombardin edustama Italia voitti kultaa vuonna 1963.OlympediaItalian koripalloliitto Seuratasolla Lombardi edusti pisimpään Virtus Bolognaa, joka hänen aikanaan sijoittui Italian pääsarjassa parhaimmillaan toiseksi vuonna 1961. Kausilla 1963–1964 ja 1966–1967 Lombardi oli sarjan korikuningas. Pelaajauransa jälkeen Lombardi toimi valmentajanahttp://web.legabasket.it/coach/coach.phtml?id=LOM-GIA . Hänet nimettiin vuonna 2006 Italian koripallon kunniagalleriaan. Lombardi kuoli Cocquio-Trevisagossa 79-vuotiaana 22. tammikuuta 2021https://www.ilrestodelcarlino.it/bologna/sport/basket/dado-lombardi- morto-1.5939796. == Lähteet == * Profiili Italian koripalloliitto * === Viitteet === == Aiheesta muualla == * Luokka:Italialaiset koripalloilijat Luokka:Italialaiset koripallovalmentajat Luokka:Vuonna 1941 syntyneet Luokka:Vuonna 2021 kuolleet
M-tyypin tähti

M-tyypin tähti on spektriluokkaan M kuuluva tähti. Niitä on kolmea päätyyppiä: pääsarjaan kuuluvat punaiset kääpiötähdet, punaiset jättiläiset ja punaiset ylijättiläiset. ==Punaiset kääpiöt== Punaiset kääpiöt ovat pieniä, viileitä ja himmeitä pääsarjan tähtiä. Ne ovat hyvin yleisiä: suurin osa tähdistä on punaisia kääpiöitä. Ne ovat pitkäikäisiä ja monet niistä eivät koskaan kehity jättiläisiksi, vaan hiipuvat kymmenien tai satojen miljardien vuosien kuluttua valkoisiksi kääpiöiksi. ==Punaiset jättiläiset ja ylijättiläiset== Punaiset jättiläiset ja ylijättiläiset ovat kookkaampien ja valovoimaisten pääsarjan tähtien kehitysvaiheita. Tähdet, joiden massa on 0,3 M☉ - n. 8 M☉ paisuvat punaisiksi jättiläisiksi kulutettuaan fuusioreaktioissa loppuun ytimessään olleen vedyn. Näistä raskaammat pystyvät polttamaan myös heliumia, mutta ennemmin tai myöhemmin niiden fuusioreaktiot vääjäämättä lakkaavat ja tähden ydin luhistuu valkoiseksi kääpiöksi samalla kun tähden ulommat kerrokset puhaltuvat avaruuteen planetaarisena sumuna. Tätä suuremmat pääsarjan tähdet (8 M☉ - n.40-50 M☉) kehittyvät punaisiksi ylijättiläisiksi, ja päättävät päivänsä supernova-räjähdyksessä. ==Lähteet== Luokka:Tähtityypit
Ryōta Yamamoto

Ryōta Yamamoto (; s. 13. toukokuuta 1997) on japanilainen yhdistetyn hiihtäjä ja olympiamitalisti. Yamamoto sijoittui Oberstdorfin MM-kilpailuissa 2021 suurmäen Gundersen-kilpailussa kymmenenneksi ja normaalimäessä 11:nneksi. Pekingin olympialaisissa 2022 hän saavutti joukkuekilpailussa pronssia. Lisäksi hän oli normaalimäen Gundersen-kilpailussa neljästoista ja suurmäen vastaavassa kilpailussa kahdestoista. Planican MM-kilpailuissa 2023 hän sijoittui normaalimäen Gundersen-kilpailussa yhdeksänneksi ja suurmäen Gundersen-kilpailussa kymmenenneksi. Yamamoto kilpaili yhdistetyn maailmancupissa ensimmäisen kerran Sapporossa helmikuussa 2017. Ensimmäiset maailmancupin pisteensä hän saavutti Chaux-Neuvessa tammikuussa 2019 oltuaan 30:s. Ensimmäisen kerran kymmenen parhaan joukkoon hän sijoittui Rukalla joulukuussa 2019 oltuaan yhdeksäs. Tämän jälkeen Yamamoto sijoittui kymmenen joukkoon Oslossa maaliskuussa 2020 ja Rukalla marraskuussa 2020. Ensimmäisen palkintokorokesijoituksensa hän saavuutti tammikuussa 2021 Lahdessa oltuaan kolmas. Tammikuussa 2022 hän sijoittui Klingenthalin ensimmäisessä kilpailussa kolmanneksi. Marraskuussa 2022 Yamamoto sijoittui Rukan ensimmäisessä kilpailussa toiseksi ja kolmannessa kilpailussa kolmanneksi. Lisäksi hän on sijoittunut Japanin joukkueessa palkintokorokkeelle kahdesti joukkuekilpailussa Oberstdorfissa tammikuussa 2020 ja Lillehammerissa joulukuussa 2021 sekä kerran parisprintissä Lahdessa tammikuussa 2021. Yhdistetyn Continental Cupin osakilpailussa Yamamoto on sijoittunut parhaimmillaan kolmanneksi Park Cityssä joulukuussa 2018. Yamamoto kilpaili nuorten MM-kilpailuissa neljä kertaa sijoittuen henkilökohtaisissa kilpailuissa parhaiten Râșnovissa 2016 kahdeksanneksi normaalimäen ja 10 kilometrin hiihdon kilpailussa. == Lähteet == * Luokka:Japanilaiset yhdistetyn hiihtäjät Luokka:Japanilaiset olympiamitalistit Luokka:Vuonna 1997 syntyneet Luokka:Elävät henkilöt
Venäjän mielenosoitukset 2021

Venäjän mielenosoitukset 2021 alkoivat 23. tammikuuta 2021 mielenosoittajien antaessa tukensa pidätetylle venäläiselle oppositiopoliitikolle Aleksei Navalnyille. Navalnyin perustama korruption vastainen säätiö julkaisi aiemmin samalla viikolla dokumenttielokuvan Palatsi Putinille. Suurimman lahjuksen historia, jossa kehotettiin ihmisiä lähtemään osoittamaan mieltä 23. tammikuuta 2021. == Taustaa == Navalnyi oli Saksassa hoidossa Venäjällä tapahtuneen Novitšok-myrkytyshyökkäyksen jälkeen. Hänen palatessaan Moskovaan tammikuussa 2021 hänet pidätettiin. Samana päivänä hänen YouTube-kanavallaan julkaistiin dokumenttielokuva, jossa paljastettiin presidentti Vladimir Putinin korruptiokytkökset, ja kehotettiin ihmisiä osoittamaan mieltään tulevana lauantaina. == Tapahtumat == 23\. tammikuuta Navalnyin tukiprotesteja järjestettiin Venäjällä yli 100 kaupungissa. Yli 3 000 mielenosoittajaa pidätettiin. Mielenosoitukset jatkuivat viikon päästä 31. tammikuuta, jolloin kiinniotettuja oli yli 4 000\. Pääkaupunki Moskovan keskusta suljettiin jo ennen mielenosoitusten alkamista. Monet pidätetyistä vapautettiin melko pian. Poliisi käytti Moskovassa ja Pietarissa etälamauttimia. Pidätettyjä kohdeltiin kaltoin ainakin joissain tapauksissa. == Lähteet == == Aiheesta muualla == Luokka:Mielenosoitukset ja levottomuudet Venäjällä Luokka:Vuoden 2021 mielenosoitukset ja levottomuudet Luokka:Vladimir Putin
Luettelo Suomen virallisen albumilistan ykkösistä vuonna 2021

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2021. Viikko Artisti(t) Albumi Levy-yhtiö(t) 1 Behm Draaman kaari viehättää Warner 2 Behm Draaman kaari viehättää Warner 3 Behm Draaman kaari viehättää Warner 4 Behm Draaman kaari viehättää Warner 5 Hurriganes Live in Stockholm 1977 Lipposen Levy ja Kasetti 6 Behm Draaman kaari viehättää Warner 7 Gasellit Zen Sony / Universal 8 Antti Tuisku Master Workout Warner 9 Stam1na Novus Ordo Mundi Sakara / Sony 10 Stam1na Novus Ordo Mundi Sakara / Sony 11 Behm Draaman kaari viehättää Warner 12 Justin Bieber Justice RBMG / Def Jam / Universal 13 Behm Draaman kaari viehättää Warner 14 Behm Draaman kaari viehättää Warner 15 Behm Draaman kaari viehättää Warner 16 Behm Draaman kaari viehättää Warner 17 Kaija Koo Taipumaton Warner 18 Kaija Koo Taipumaton Warner 19 Kaija Koo Taipumaton Warner 20 Kotiteollisuus Jumalattomat Johanna / Universal 21 Klamydia Hiljainen pöytä läheltä orkesteria Usvaputki / Supersounds Music 22 Måneskin Teatro d’ira: Vol. I RCA / Sony 23 Måneskin Teatro d’ira: Vol. I RCA / Sony 24 Måneskin Teatro d’ira: Vol. I RCA / Sony 25 Måneskin Teatro d’ira: Vol. I RCA / Sony 26 Måneskin Teatro d’ira: Vol. I RCA / Sony 27 Måneskin Teatro d’ira: Vol. I RCA / Sony 28 Måneskin Teatro d’ira: Vol. I RCA / Sony 29 Måneskin Teatro d’ira: Vol. I RCA / Sony 30 Måneskin Teatro d’ira: Vol. I RCA / Sony 31 Billie Eilish Happier Than Ever Darkroom / Interscope / Universal 32 Nightwish Once Remastered Nuclear Blast 33 Måneskin Teatro d’ira: Vol. I RCA / Sony 34 Erika Vikman Erika Vikman Warner / Mökkitie 35 Kanye West Donda GOOD Music / Def Jam / Universal 36 Iron Maiden Senjutsu Parlophone / BMG 37 Haloo Helsinki! Älä pelkää elämää Vallila Music House / Sony 38 Haloo Helsinki! Älä pelkää elämää Vallila Music House / Sony 39 Ellinoora Viimeinen romantikko Warner 40 William Boy Wonder Sony / M-Eazy 41 Haloo Helsinki! Älä pelkää elämää Vallila Music House / Sony 42 Haloo Helsinki! Älä pelkää elämää Vallila Music House / Sony 43 Dream Theater A View from the Top of the World Inside Out 44 Beast in Black Dark Connection Ada UK / Warner 45 Abba Voyage Universal 46 Abba Voyage Universal 47 Adele 30 Sony 48 Adele 30 Sony 49 Adele 30 Sony 50 Adele 30 Sony 51 Suvi Teräsniska Tämä maailma tarvitsee joulun Warner 52 Suvi Teräsniska Tämä maailma tarvitsee joulun Warner == Katso myös == == Lähteet == * Musiikkituottajat → Tilastot → Suomen virallinen lista → Albumit 2021 Albumilista 2021
Kota (Särkisalo)

Kota on kylä Salon kaupungin Särkisalossa. Kylä sijaitsee Särkisalon pääsaaren Isoluodon etelälaidalla. Kotassa on vain vähän vakituista asutusta. Kotan kyläalue käsittää Kotalahteen laskevan ojan laakson ja sitä reunustavat mäet, sekä Pensaloon kiinni kasvaneen Vasikkaholman. Kylän rannikolle on viime vuosina rakennettu paljon kesäasutusta. Kota eli Kotta mainitaan ensimmäisen kerran vuoden 1540 maakirjassa yksinäistalona eli yhden talon muodostamana kylänä. Myöhemmin kylässä on ollut kaksi tilaa, jotka yhdistettiin Kotan ratsutilaksi 1654. Tila ostettiin perinnöksi vuonna 1756. Vuonna 1895 tila ostettiin Förbyn kaivoksen työntekijöiden asuntolaksi ja rakennukset ovat olleet tyhjillään kaivoksen lopettamisen jälkeen. 1920-luvulla Vasikkaholmaan rakennettiin kaksi huvilaa ja lisäksi kylän kolme torppaa itsenäistyivät. ==Lähteet== Luokka:Särkisalon kylät
Turkish Aerospace Industries

Turkish Aerospace Industries eli Turkish Aerospace (, lyhennys TAI) on vuonna 1973 perustettu turkkilainen teollisuusyhtiö, joka suunnittelee ja valmistaa kiinteä- ja pyöriväsiipisiä ilma-aluksia sekä ilmailun ja avaruussektorin laitteistoja. Valtiollisesti omistetun osakeyhtiön kotipaikka on Ankara. Tuotetarjontaan kuuluvat ilmailun rakenteet, lentokoneet, helikopterit, miehittämättömät ilma-alukset (dronet eli UAVt) ja avaruuslaitteet kuten satelliitit. Yhdysvaltalainen Defence News -uutispalvelun arvion mukaan Turkish Aerospace Industries (TAI) oli maailman 53. suurin aseteollisuusyritys vuonna 2019, ja yhtiön 2,27 miljardin Yhdysvaltain dollarin liikevaihdoista 82 prosenttia (1,86 mrd. USD) edusti aseteollisuutta. TAI tarjoaa myös ylläpito-, huolto- ja korjauspalveluja. Joukkoviestimissä ovat olleet esillä esimerkiksi aseistettujen dronejen käyttö sotatoimissa Libyassa, Syyriassa ja Vuoristo-Karabahissa. Vaikka osa turkkilaisten droneista pudotettiinkin Syyriassa, niiden vastapuolelle aiheuttamat taloudelliset tuhot on arvioitu moninkertaiseksi taloudellisiin menetyksiin nähden. Syksyn 2020 sodassa Vuoristo-Karabahissa Azerbaidžan hyödynsi muun muassa Turkista hankittuja droneja, Israelista hankkimiaan "itsemurhadroneja" sekä turkkilaisten aiemmin vuonna 2020 saatuja dronesodankäynnin taktisia oppeja. Käytössä olivat esimerkiksi turkkilais- tai lisenssivalmisteiset keskikorkeuden ja pitkään ilmassa pysyvät (MALE) aseistetut dronet, joita käytetään valvontaan, maalinosoitukseen, aseiden kuljettamiseen ja elektroniseen sodankäyntiin sopivat dronemallit, joita voitiin tarvittaessa käyttää droneparvina, ja jotka saattoivat laukaista laserohjatut pomminsa kilometrien korkeudelta ja päästä kohteestaan (malleina mm. TAI Anka-S ja Baykar Makinan Bayraktar TB2). Sotamenestystä ovat turkkilaiset asekauppiaat käyttäneet myös dronevientinsä tukena. Sittemmin Turkish Aerospace Industriesin uudempia, hetkellisesti yli 12 kilometrin korkeuteen TAI Aksungur -droneja on myyty ainakin Tunisiaan. Yhtiön avaruusteknisiin tuotehankkeisiin kuuluvat esimerkiksi Göktürk-2 ja Türksat 6A -satelliitit, joista jälkimmäisen suunniteltu laukaistu olisi vuonna 2021. File:TAI Hürkuş Advanced Trainer A-C Bourget 2017 n1.jpg|TAI Hürkuş -harjoituslentokone (2017). File:F16 - RIAT 2011 (6952146025).jpg|TAIn kokoama F-16 Fighting Falcon -hävittäjä. Maquette TF-X Le Bourget 2019.jpg|TAIn yhteistyössä BAE Systemsin kanssa suunnitteleman TF-X- häivehävittäjän malli. File:EGLF - TAI T-129 Atak - P2 (28723994207).jpg|TAI T-129 Atak -helikopteri. File:TAI, T625 (34839101634).jpg|TAI T-625 -helikopteri. File:ANKA TUSAS.jpg|TAI ANKA-S (3/2020). File:TAI Anka Teknofest2019 (1).jpg|Aseistettu ANKA-S. TAI Aksungur Teknofest2019 (1).jpg|TAI Aksungur (2019). TaiIDEF2015 (8).JPG|Göktürk 2:n malli (2015). TaiIDEF2015 (6).JPG|Türksat 6A:n malli (2015). ==Lähteet== ==Aiheesta muualla== *Turkish Aircraft Industries (tusas.com) Luokka:Lentokonevalmistajat Luokka:Aseteollisuusyritykset Luokka:Avaruusteknologiayhtiöt Luokka:Turkkilaiset valtionyhtiöt
Karma Automotive

Karma Automotive on vuonna 2015 perustettu yhdysvaltalainen sähköautovalmistaja. Yrityksen päämaja sijaitsee Irvinessa"Karma Automotive moves into its new Irvine HQ, and it’s hiring," Orange County Register, 26.10.2017. ja tuotantolaitos Moreno Valleyssa. Autovalmistaja toimii Pohjois- Amerikassa, Euroopassa, Etelä-Amerikassa ja Lähi-idässä. ==Lähteet== ==Aiheesta muualla== Karma Automotiven kotisivut *
Perseuksen haara

Perseuksen haara on yksi Linnunradan spiraalihaaroista, joka on nimetty saman nimisen tähdistön mukaan. Uusimman arvion mukaan haaran etäisyys omasta aurinkokunnastamme on noin 6 400 valovuotta. Aiemmin välimatkaksi oli arvioitu yli 13 000 valovuotta. Messierin luettelon kohteista Rapusumu, Messier 36, Messier 37, Messier 38, Messier 52 ja Messier 103 sijaitsevat haaran alueella. == Lähteet == *
Osian Ellis

Osian Gwynn Ellis CBE (8. helmikuuta 1928 Ffynnongroyw – 5. tammikuuta 2021 Pwllheli) oli brittiläinen harpisti ja säveltäjä.Osian Ellis: a tribute to the great Welsh harpist GramophoneOsian Ellis (1928-2021) Canolfan Gerdd William Mathias Ellis sai ensimmäiseltä opettajaltaan, Alwena Robertsilta sekä klassisen musiikin että kansanmusiikin opetusta. Ellis opiskeli myöhemmin harpunsoittoa Gwendolen Masonin johdolla Royal Academy of Musicissa ja seurasi opettajaansa sen harpunsoiton professorina vuosina 1959–1989. Varhaisella urallaan Ellis esiintyi suosituissa televisio-ohjelmissa BBC Walesilla. Hän piti useita runous- ja musiikkiesityksiä sellaisten näyttelijöiden kuin Peggy Ashcroftin, Sybil Thorndiken, Cecil Day Lewisin, Hugh Griffithin ja Richard Burtonin kanssa. Vuodesta 1961 Ellis toimi Lontoon sinfoniaorkesterin ensiharpistina. Hän oli myös mukana perustamassa Melos Ensembleä. Ellis teki läheistä yhteistyötä säveltäjä Benjamin Brittenin kanssa vuodesta 1959 tämän kuolemaan (1976). Britten sävelsi tälle esimerkiksi harppusarjansa (1969). Ellis työskenteli myös laulaja Peter Pearsin kanssa. Brittenin ensimmäinen kaksikolle säveltämä teos oli Canticle V (1974).Osian Ellis Naxos Ellis esiintyi usein Brittenin perustamalla Aldeburghin festivaalilla. Brittenin lisäksi Ellisin innoittamia sävelsivät uusia harpputeoksia muiden muassa William Mathias, Alun Hoddinott, Rhian Samuel, David Wynne, Malcolm Arnold, Robin Holloway, Elizabeth Maconchy, William Alwyn, Gian Carlo Menotti, William Schuman ja Jørgen Jersild. Ellis aloitti levyttämisen 1950-luvulla walesilaisen kansanmusiikin tulkinnoilla. Myöhemmin hän levytti muiden muassa Georg Friedrich Händelin harppukonserttoja Granville Jonesin ja Wolfgang Amadeus Mozartin huilu- ja harppukonserton Raymond Leppardin johdolla. Hän teki myös useita sooloharppumusiikin levytyksiä. Ellis kirjoitti useita harppuaiheisia teoksia, joihin kuului The Story of the Harp in Wales. Hän myös teki omia sävellyksiään, joihin kuuluivat hänen 90-vuotispäivänsä jälkeen tekemänsä Cylch o Alawon Gwerin Cymru (Bryn Terfelille ja Hannah Stonelle) ja sooloharpputeos Lachrymae. == Lähteet == Luokka:Brittiläiset harpistit Luokka:Brittiläiset säveltäjät Luokka:Brittiläiset musiikkikirjailijat Luokka:Vuonna 1928 syntyneet Luokka:Vuonna 2021 kuolleet
Lordstown Motors

Lordstown Motors Corporation on yhdysvaltalainen sähköautovalmistaja. Yhtiön päämaja sijaitsee Lordstownissa, Ohion osavaltiossa. Lordstown Motorsin tuntantolaitos sijaitsee General Motorsin entisellä Lordstown Assembly -tehtaalla. ==Lähteet== ==Aiheesta muualla== Lordstown Motorsin kotisivut *
Delta Scuti

Delta Scuti (δ Sct/δ Scuti) on jättiläistähti eteläisessä Kilven tähtikuviossa, ja tähdistön viidenneksi kirkkain tähti. Se on Delta Scuti- tyypin muuttujien prototyyppi. ==Lähteet== Luokka:Kilven tähdistö Luokka:F-spektriluokan tähdet Luokka:Jättiläistähdet Luokka:Delta Scuti -tähdet
Lordstown Endurance

Lordstown Endurance on yhdysvaltalaisen sähköautovalmistajan Lordstown Motorsin vuodesta 2021 tuottama lava-auto. Malli on merkin ensimmäinen tuote. Endurancen sarjavalmistus oli tarkoitus alkaa vuonna 2020, mutta lykättiin vuoteen 2021 koronaviruspandemian takia ja aloitettiin vasta 2022. Automallia valmistetaan Lordstown Assembly -tehtaalla. == Lähteet == ==Aiheesta muualla== Endurance Luokka:Sähköautot Luokka:Lava-autot Luokka:2020-luvun autot
Morten Ivarsen

Morten Ivarsen (s. 19. marraskuuta 1966 Bergen) on norjalainen ratameloja ja maailmanmestari. Ivarsen edusti Norjaa Soulin kesäolympialaisissa 1988 ja Atlantan kesäolympialaisissa 1996. Soulissa 1988 hän sijoittui 1 000 metrin kajakkiyksikössä kahdeksanneksi ja kuului 1 000 metrin kajakkinelosessa Norjan alkuerissä karsiutuneeseen joukkueeseen. Atlantassa 1996 hän kilpaili jälleen 1 000 metrin kajakkinelosessa Norjan karsiutuessa välierissä. Ivarsen saavutti maailmanmestaruuden 10 000 metrin kajakkinelosessa Duisburgissa 1987. Hän voitti samoissa kisoissa myös pronssia 1 000 metrin kajakkiyksikössä. Ivarsen saavutti MM-pronssia uudelleen 10 000 metrin kajakkiyksikössä Pariisissa 1991. Ivarsen kuuluu Fana KK -seuraan. Hän on pituudeltaan 178-senttimetrinen ja painaa 78 kilogrammaa. == Lähteet == Luokka:Norjalaiset melojat Luokka:Vuonna 1966 syntyneet Luokka:Elävät henkilöt
Robert Rowland

Robert Andrew Rowland (28. helmikuuta 1966 – 23. tammikuuta 2021) oli brittiläinen poliitikko, joka toimi Brexit-puolueen Euroopan parlamentin jäsenenä Kaakkois-Englannissa vuodesta 2019 lähtien Yhdistyneen kuningaskunnan eroamiseen EU: sta vuonna 2020. Hän oli talous- ja raha-asioiden valiokunnan jäsen ja korvaa teollisuus-, tutkimus- ja energiavaliokunnan. ==Yksityiselämä== Rowland oli naimisissa ja hänellä oli kolme poikaa ja tytär. Rowland hukkui sukellusonnettomuudessa lähellä kotiaan Bahamalla 23. tammikuuta 2021. ==Lähteet== Luokka:Brittiläiset europarlamentaarikot Luokka:Vuonna 1966 syntyneet Luokka:Vuonna 2021 kuolleet
Hermann Rorschach

pienoiskuva Hermann Rorschach (8. marraskuuta 1884 Zürich, Sveitsi – 2. huhtikuuta 1922 Herisau, Sveitsi) oli sveitsiläinen psykiatri ja psykoanalyytikko. Hänet tunnetaan erityisesti nykyäänkin psykologiassa laajassa käytössä olevan Rorschachin musteläiskätestin kehittäjänä. Testiä on käytetty persoonallisuuden, psykoottisten ja neurologisten häiriöiden tunnistamiseksi.About Hermann Rorschach. ==Ura== Rorschach oli lapsena kiinnostunut sekä taiteista että tieteestä. Hän opiskeli lääketiedettä Zürichin yliopistossa ja alkoi yliopistossa opiskella myös venäjää. Tuolloin Zürichin yliopisto oli maailman johtavia psykiatrian tutkimuslaitoksia maailmassa.Biography of Hermann Rorschach. Hänen väitöskirjansa käsitteli musteläiskätestiä. Hän oli ihmetellyt, miksi eri ihmiset näkivät usein aivan erilaisia ​​asioita samoissa musteläiskissä, näytti musteläiskiä koululaisille ja analysoi heidän vastauksiaan. Rorschach valmistui yliopistosta tohtoriksi vuonna 1912. Seuraavana vuonna hän muutti vähäksi aikaa Venäjälle, jossa hän jatkoi nykyaikaisten psykiatristen menetelmien tutkimista. Tämän jälkeen hän palasi Sveitsiin. Vuonna 1921 hän kirjoitti kirjansa Psychodiagnostik, joka käsitteli musteläiskätestiä. ==Yksityiselämä== Rorschach kuoli peritoniittiin vain 37-vuotiaana. Hän oli naimisissa Venäjän Kazanista kotoisin olevan Olga Stempelinin kanssa, ja heillä oli kaksi lasta. ==Lähteet== ==Aiheesta muualla== * Rorschach, Hermann. Deutsche Biographie. Luokka:Sveitsiläiset psykologit Luokka:Vuonna 1884 syntyneet Luokka:Vuonna 1922 kuolleet Luokka:Psykoanalyytikot Luokka:Psykiatrit
Kjell Lindblad

Kjell Gustav Mårten Lindblad (s. 14. tammikuuta 1951 Helsinki) on suomenruotsalainen kirjailija,Vem och vad 1996, s. 325. Helsingfors 1996. ISBN 951-50-0800-X joka tunnetaan erityisesti novelleistaan. Lindblad on koulutukseltaan sosionomi ja merkonomi. Hän on työskennellyt toimittajana muun muassa Yleisradiossa ja STT:ssä. Hänen ensimmäinen novellikokoelmansa Före sömnen (1984) sai SLS:n esikoisteospalkinnon. Seuraavia teoksia olivat kokoelmat Regnmannens berättelser (1988) ja Resa runt solen (1994) sekä romaani Aftonbarn (1991), psykologinen jännitystarina, joka yhdistelee näennäistä realismia ja surreaalista kaoottisuutta. Lindbladia on luonnehdittu suomenruotsalaisen nykyproosan tyyliniekaksi. Lindbladin uudempaan tuotantoon sisältyy kuunnelmia, seikkailukas lastenkirja Resan till mitten (2000), joka sijoittuu mikroskooppiseen mielikuvitusmaailmaan, ja lapsiaiheinen romaani Drömd (2006). Lindbladin 70-vuotispäivän kynnyksellä ilmestyi novellikokoelma Bågskytten. Hänen teoksiaan ei ole suomennettu, mutta hän toimitti kriittisen keskustelukirjan Tšernobyl: Jälkeenjääneet paperit, joka julkaistiin suomeksi ja ruotsiksi. Vuonna 1994 Lindbladille myönnettiin Längmanska kulturfondenin Suomi-palkinto. Lindblad asuu Helsingissä ja Tammisaaressa. ==Lähteet== ==Aiheesta muualla== * Kjell Lindblad. Schildts & Söderströms. Luokka:Vuonna 1951 syntyneet Luokka:Suomenruotsalaiset kirjailijat Luokka:Elävät henkilöt Luokka:Novellikirjailijat
Contrisson

Contrisson on kunta Koillis-Ranskassa Meusen departementissa Grand Estin alueella. Kunnassa asui 817 asukasta vuonna 2017 ja sen pinta-ala on 11,82 neliökilometriä. Contrissonin väkiluku on kasvanut 91 asukkaalla vuodesta 2007, jolloin kunnassa asui 726 asukasta. Vuonna 2012 kunnan väkiluku oli 752, eli siellä asui 65 asukasta vähemmän kuin vuoden 2017 väestönlaskennassa. == Kuvia == Tiedosto:Contrisson (Meuse) city limit sign.jpg|Katukuvaa Tiedosto:Église Saint-Quentin de Contrisson MH (02).jpg|Kirkko Tiedosto:Contrisson Rue 870.jpg|Katukuvaa == Lähteet == == Aiheesta muualla == Luokka:Meusen kunnat
Juho Foudila

Juho Foudila (13. tammikuuta 1828 Liminka – 6. kesäkuuta 1916 Liminka)Geni: Juho Heikki Juhonpoika Foudila Viitattu 24.1.2021. oli suomalainen maanviljelijä ja valtiopäivämies. Foudilan vanhemmat olivat Juho Juhonpoika Foudila ja Brita Heikintytär Kaitera ja puoliso Kaisa Kreta Foudila. Isänsä kuoltua Foudila tuli vain 17-vuotiaana kotitilansa isännäksi. Foudila toimi pitkään Limingan kuntakokousten puheenjohtajana, oli kunnan kassanhoitaja ja osallistui muutenkin kunnalliselämään. Hänellä oli yhdeksän lasta. Punaisten helmikuussa 1918 Lopella surmaama kirkkoherra Juho Heikki Tuori oli yksi hänen kolmesta pojastaan.Maanviljelijä, ent. valtiopäivämies Juho Heikki Foudila kuollut. Uusi Suometar, 26.5.1916, no. 141, s. 4.Ylioppilasmatrikkeli 1853–1899: Foudila (Tuori) Juho Heikki. Viitattu 24.1.2021.KirjastoVirma: Juho Heikki Foudila. Viitattu 24.1.2021. Foudila oli talonpoikaissäädyssä Oulun tuomiokunnan edustaja valtiopäivillä 1867, 1872 ja 1882. Hän oli useiden valtiopäivävaliokuntien jäsen sekä valitsijamies 1872 ja 1882. Vuonna 1872 hän teki esityksen ratsutilojen etuoikeuksien poistamisesta, mistä syntyi säädyssä paljon keskustelua. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1828 syntyneet Luokka:Vuonna 1916 kuolleet
Callidiini

Callidiini on sarvijäärien heimoon kuuluva kovakuoriaisten sukuryhmä eli tribus. Tribukseen kuuluvien sukujen määrä vaihtelee eri lähteissä. Maailmanlaajuisesti sukuryhmään kuuluu 27 sukua.Iowa State University, Bug Guide: Tribe Callidiini Suomessa sukuryhmän lajeja on tavattu viidestä suvusta: Semanotus, Callidium, Pyrrhidium, Phymatodes ja Poecilium.Laji.fi: Callidiini == Sukuja == *Callidiellum *Callidium *Elatotrypes *Hylotrupes *Leioderus *Meriellum *Phymatodes *Physocnemum *Poecilium *Pronocera *Pyrrhidium *Ropalopus *Semanotus *Xylocrius == Lähteet == == Aiheesta muualla == *iNaturalist: Tribus Callidiini *ITIS: Callidiini *UniProt: Taxonomy - Callidiini *Cerambycidae of the World: Tribe Callidiini Luokka:Sarvijäärät
Nirimin taistelu

Nirimin taistelu oli Egyptin ja Israelin välillä käyty taistelu Nirimin () kibbutsin hallinnasta Israelin itsenäisyyssodan alussa 15. toukokuuta 1948. Egyptiläisten yritys vallata kibbutsi epäonnistui ja he jatkoivat sodassa sittemmin edetessään joukkoineen sen ohitse ilman uusia hyökkäyksiä. ==Tausta== Nirimin () kibbutsi perustettiin Negeville lokakuussa 1946 yhdessä kymmenen muun kylän kanssa. Nirim oli alueen juutalaissiirtokunnista lähinnä Egyptiin kuuluvaa Siinain niemimaata ja Israelin itsenäisyyssodan syttyessä toukokuussa 1948 myös ensimmäinen Egyptin joukkojen hyökkäyksen kohteeksi joutunut juutalainen paikkakunta. Alueen beduiinit olivat saaneet käskyn lähteä alueelta hyökkäyksen tieltä. Siitä tiesi etukäteen myös Haganan tiedustelupalvelu. Yitzhak Sadeh oli ehdottanut syrjäisten siirtokuntien hylkäämistä, mutta David Ben-Gurion vastusti ajatusta. Ben-Gurionin mukaan evakuoinneilla ei ollut kiirettä ja niillä oli ostettava aikaa eteneviä egyptiläisiä vastaan. Nirimin puolustajat käsittivät 45 Haganan jäsentä, joista 12 oli naisia. Käsiaseiden lisäksi heillä oli kaksi konekivääriä ja kaksi kahden tuuman kranaatinheitintä. Puolustusvarusteluihin kuuluivat myös miinoitteet ja aidat. ==Taistelu== Egyptiläisten hyökkäys Israeliin alkoi 15. toukokuuta. Nirimiin iski egyptiläinen 6. pataljoona, jonka vahvuus oli arviolta 400–500 miestä. Mukana oli kaksi 25-tuuman tykin patteria, kolmen tuuman kranaatinheittimien patteria, 20 Bren Gun Carrier -panssariajoneuvoa ja puolisen tusinaa panssariautoja. Hyökkäys alkoi tykistön tulivalmistelulla, jota seurasi jalkaväen rynnäkkö. Hyökkäys oli kuitenkin suunniteltu ja tiedusteltu puutteellisesti. Jalkaväen etenemistä kuvailtiin letargiseksi, ja panssariajoneuvot eivät edenneet puolustajien varustuksille saakka, ehkä niiden miinoituksia peläten. Jalkaväen hyökkäys pysähtyi puolustusaidalle, josta he vetäytyivät lähtöasemiinsa. Egyptiläisten tappiot olivat 12–35 kaatunutta ja useita haavoittuneita. Israelilaisten mukaan huomattava osa egyptiläisten tappioista oli tulosta heidän omasta kranaatinheitintulestaan. Puolustajien tappiot olivat seitsemän kaatunutta ja muutamia haavoittuneita. Kibbutsin rakennukset olivat kärsineet mittavia tuhoja. ==Seuraukset== Hyökkäyksensä jälkeen egyptiläiset tulittivat vielä jonkin aikaa kibbutsia tykistöllään, jonka jälkeen he vetäytyivät Rafahiin. Rafahissa järjestettiin voitonparaati ja Nirimin (Dangourin) julistettiin virheellisesti kukistuneen. Negevin prikaatin komentaja Haim Bar-Lev kuvaili taistelun osoittaneen koko sodan lopputuloksen paljon hyökkääjiä pienemmän joukon otettua torjuntavoiton. Nirimiin ei enää kohdistettu uusia hyökkäyksiä. Egyptiläiset tyytyivät sodan kuluessa kiertämään Nirimin arabien asuttamien alueiden kautta, jolloin säästyivät myös seudun muut juutalaiset paikkakunnat. Kfar Daromin kibbutsilla käytiin samalla tapaa päättynyt taistelu vielä samana päivänä ja muutamaa päivää myöhemmin egyptiläisten eteneminen kohti Tel Avivia pysähtyi muutamaksi päiväksi Yad Mordechain taistelussa. ==Lähteet== Luokka:Israelin itsenäisyyssota Luokka:Israelin taistelut Luokka:Egyptin taistelut Luokka:Vuoden 1948 sotahistoria
Ci’an

thumb|Leskikeisarinna Ci’an. Ci’an (Wade–Giles: Tzu-An, myös Xiaozhenxian; 1837–1881)Yu Shanpu: ”Empress Xiao Zhen Xian of the Niohuru clan”, s. 360–361 teoksessa Biographical Dictionary of Chinese Women: v. 1: The Qing Period, 1644-1911 (toim. Lily Xiao Hong Lee, Clara Lau & A. D. Stefanowska). Teoksen verkkoversio (Google Books) oli Kiinan keisarinna ja myöhemmin leskikeisarinna. Hän oli keisari Xianfengin puoliso, joka miehensä kuoltua toimi yhdessä toisen leskikeisarinnan Cixin kanssa sijaishallitsijana kahden keisarin, Tongzhin ja Guangxun, alaikäisyyden aikana. Vaikutusvaltaisempi Cixi syrjäytti Ci’anin.Ci'an (1837–1881) Dictionary of Women Worldwide: 25,000 Women Through the Ages, Encyclopedia.com. Viitattu 24.1.2021. Ci’an oli aatelismiehen tytär Guangxista ja kuului mantšuylimystön Niuhuru-klaaniin. Hänet esiteltiin keisari Xianfengille (silloinen Yizhu) ennen tämän valtaannousua. Xianfengin tultua keisariksi Ci’anista tuli keisarillinen jalkavaimo (nimellä Zhen) ja vuonna 1852 keisarinna. Ci’an ei synnyttänyt lapsia, joten Xianfengin kuoltua vuonna 1861 keisariksi tuli viisivuotias Tongzhi, joka oli Xianfengin poika tämän jalkavaimon Cixin kanssa. Ci’an ja Cixi nimettiin yhdessä Tongzhin sijaishallitsijoiksi, missä yhteydessä he saivat molemmat leskikeisarinnan arvon ja historiaan jääneet nimensä. Ci’an oli entisenä keisarinnana periaatteessa Cixiä korkea-arvoisempi, mutta valta alkoi keskittyä Cixille. Keisari Tongzhi ehti hallita täysi-ikäisenä vain kaksi vuotta ennen kuolemaansa vuonna 1875. Cixi järjesti uudeksi keisariksi alaikäisen siskonpoikansa Guangxun, jolloin Ci’an ja Cixi nimettiin jälleen yhdessä sijaishallitsijoiksi. Järjestely jatkui aina Ci’anin kuolemaan asti. Epäluotettavan huhun mukaan Cixi olisi murhauttanut Ci’anin. Hänelle annettiin kuolemansa jälkeen vuonna 1908 nimi keisarinna Xiaozhenxian. ==Lähteet== ==Aiheesta muualla== Luokka:Kiinan keisarinnat Luokka:Sijaishallitsijat Luokka:Vuonna 1837 syntyneet Luokka:Vuonna 1881 kuolleet
Leu

Leu voi tarkoittaa ainakin seuraavia asioita: * Rahayksikkö ** Moldovan leu ** Romanian leu * Leusiini, aminohappo * Leu, sukunimenä: ** Evelyne Leu (s. 1976), sveitsiläinen freestylehiihtäjä.
Carl Gustaf Fredriksson

Carl (Karl) Gustaf Fredriksson (25. helmikuuta 1840 Parainen – 30. maaliskuuta 1916 Parainen) Geni: Karl Gustaf Karlsson Fredriksson Viitattu 24.1.2021.Döde. Åbo Underrättelser, 31.3.1916, no. 89, s. 1. oli suomalainen maanviljelijä, talousjohtaja ja valtiopäivämies. Fredrikssonin vanhemmat olivat Karl Fredrik Abrahamsson ja Johanna Gustava Johansdotter ja puoliso Hedvig Johanna Fredriksson. Fredriksson oli talonpoikaissäädyssä Piikkiön tuomiokunnan edustaja valtiopäivillä 1894 ja 1897. Hän oli kummallakin kerralla pankkivaliokunnan varajäsen ja teki jälkimmäisillä valtiopäivillä anomuksen maaveron vähentämisestä Piikkiön kihlakunnassa. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1840 syntyneet Luokka:Vuonna 1916 kuolleet
Luettelo Gene Hackmanin saamista palkinnoista ja ehdokkuuksista

Tämä on luettelo Gene Hackmanin saamista palkinnoista ja ehdokkuuksista. == Oscar == * 1993 – Paras miessivuosa elokuvasta Armoton * 1972 – Paras miespääosa elokuvasta Kovaotteiset miehet === Ehdokkaana === * 1989 – Paras miespääosa elokuvasta Mississippi palaa * 1971 – Paras miessivuosa elokuvasta I Never Sang for My Father * 1968 – Paras miessivuosa elokuvasta Bonnie ja Clyde == Bafta == * 1993 – Paras miessivuosa elokuvasta Armoton * 1973 – Paras miespääosa elokuvista Kovaotteiset miehet ja S/S Poseidonin seikkailu === Ehdokkaana === * 1979 – Paras miespääosa elokuvasta Teräsmies * 1976 – Paras miespääosa elokuvista Yön siirrot ja Kovaotteiset miehet 2 * 1975 – Paras miespääosa elokuvasta Keskustelu == Golden Globe == * 2002 – Paras miespääosa komediassa tai musikaalissa elokuvasta The Royal Tenenbaums * 1993 – Paras miessivuosa elokuvasta Armoton * 1972 – Paras miespääosa draamassa elokuvasta Kovaotteiset miehet === Ehdokkaana === * 1989 – Paras miespääosa draamassa elokuvasta Mississippi palaa * 1986 – Paras miespääosa draamassa elokuvasta Kahdesti elämässä * 1984 – Paras miessivuosa elokuvasta Tulen alla * 1976 – Paras miespääosa draamassa elokuvasta Kovaotteiset miehet 2 * 1975 – Paras miespääosa draamassa elokuvasta Keskustelu Luokka:Luettelot näyttelijöistä
Acanthistius

Acanthistius on ahvenkalojen suku, jonka osa tutkijoista lukee meriahventen (Serranidae) heimoon ja siinä koruahventen (Anthiadinae) alaheimoon, mutta on yleistä epäselvyyttä siitä, mihin se tulisi sijoittaa, ja Smith & Craig (2007) ehdottivatkin sitä incertae sedisiksi suoraan sen alalahkon Percoidei alle. Suvun tyyppilaji on Acanthistius serratus. Acanthistius-lajeja tavataan eteläisen pallonpuoliskon lauhkeissa vesissä. Sukuun luetaan seuraavat 11 lajia: * Acanthistius brasilianus (Cuvier, 1828) – brasilianmeriahven * Acanthistius cinctus (Günther, 1859) * Acanthistius fuscus Regan, 1913 * Acanthistius joanae Heemstra, 2010 * Acanthistius ocellatus (Günther, 1859) * Acanthistius pardalotus Hutchins, 1981 * Acanthistius patachonicus (Jenyns, 1840) * Acanthistius paxtoni Hutchins & Kuiter, 1982 * Acanthistius pictus (Tschudi, 1846) * Acanthistius sebastoides (Castelnau, 1861) * Acanthistius serratus (Cuvier, 1828) Suvussa on myös yksi toistaiseksi kuvaamaton Etelä- Afrikasta Port Alfredista tavattu laji. Sen tieteellinen nimi Acanthistius tulee kreikan kielen sanoista ’akantha’ (”piikki”) ja ’istion’ (”purje”). == Lähteet == * Taksonomian lähde alaheimon sukuun asti: * Lajien suomenkieliset nimet: === Viitteet === Luokka:Koruahvenet
Risån (Bäveån)

Risån on Ruotsissa Länsi-Götanmaan läänissä Uddevallassa ja muutaman kilometrin Trollhättanin rajalla virtaava 22 kilometriä pitkä joki, joka kuuluu Bäveånin vesistössä sen 44 kilometriä pitkään pääuomaan. Joki laskee Pohjanmeren Skagerrakiin Uddevallan keskustassa. == Joen kulku == Joki saa alkunsa Källesjönistä (73 metriä mpy.) ja se päättyy Bäveånin yhtymäkohtaan, missä myös joen nimi muuttuu Bäveåniksi (47 metriä mpy.). Joki virtaa kahden järven kautta muodostaen näin kolme osuutta. Källesjönistä alkava joenosuus on alle viisi kilometriä pitkä ja se laskee Kyrkesjöniin. Sillä osuudella vedenpinta putoaa 20 metriä ja kaltevuudeksi tulee noin 4 m/km. Joen loppuosuus on hyvin rauhallista. Se virtaa haja-asutusalueella leveän peltoalueen halki ja sen ylittää matkalla valtatie 44 ja pienempi paikallistie. Seuraava osuus alkaa Kyrkesjönistä ja se laskee viiden kilometrin jälkeen Bergssjöniin. Keskimmäinen osuus on maisemallisesti vaihtelevampi peltojen ja metsäsaarekkeiden vuorotellessa. Asutus on harvempaa ja jokea seuraa pieni kylätie. Bergssjönin ympäristö on mäkistä, metsäistä ja asumatonta. Kolmas osuus alkaa kapealla jyrkkärinteisellä laaksolla, jonne joki virtaa. Täältä se putkahtaa taas viljellylle alueelle, mutta se kohtaa kilometrin jälkeen Bäveånin ja joen nimikko-osuus päättyy ja jatkuu Bäveånina merelle saakka. Jo Öresjöstä alkava Sågånia seuraa Uddevallan ja Trollhättanin välinen kuntaraja. Se seuraa Risånia Kyrkesjönin halki keskimmäiselle osuudelle, jossa se kääntyy pois itään päin parin kilometrin jälkeen. == Joen lähialue == Joen lähialueen pinta-alasta ei ole tietoa. Sen sivu-uomat ovat yleensä pieniä eikä niiden nimiäkään mainita Internetin karttapalveluissa. Kyrkesjönin jälkeen uomaan yhtyy kaakosta tuleva Takabäcken, jonka alajuoksulla sijaitsee lähes neljä kilometriä pitkä Skottenesjön (36 ha) ja Gundlebosjön (47 ha). Niillä on sama vedenpinnan korkeus ja joita voidaan pitää saman järven erinimisinä järvialtaina. Järven etelärantaan laskee Väne- Ryrissä sijaitseva Ryrsjön (24 ha). Monet järven puroista tulevat peltoalueilta. Muita järveen laskevia pieniä järviä ovat Lilltjärnen, Erssjön ja Följesjön. Alajuoksulla voidaan lisäksi mainita Bergssjöniin pohjoisesta tuleva Marteredsbäcken. Sen valuma-alueelta puuttuvat järvet. == Vesivoimaa == Källesjön järven luusuasta noin 600 metriä alajuoksulle päin sijaitsee joen ensimmäinen kahdesta vesivoimalaitoksesta. Se on Kollerön voimala, joka sijaitsee Geteredin kulmakunnalla. Sillä on kartan mukaan noin neljän metrin pudotus. Voimalaitos on pieni säännöstelyvoimalaitos, jonka vesivarastona toimii Källesjö. Tasan kilometrin alempana sijaitsee Jädersforsin voimala, jonka putous on samaa suuruusluokkaa. Se on toimintansa perusteella pieni jokivoimalaitos. Voimaloiden yhteisteho on puoli megawattia ja sähköenergian vuosituotanto 0,9 gigawattituntia. == Lähteet == Luokka:Bäveånin vesistö Luokka:Ruotsin joet Luokka:Uddevallan kunta Luokka:Trollhättanin kunta